राहुल गांधी का इस्तीफा? – 7 सबूत जो यह स्थापित करते हैं कि गांधी वंश का अंत हो सकता है-

जहाँ 2019 के चुनाव में नरेन्द्र मोदी ने शानदार विजय हासिल की वहीं राहुल गांधी अपने गढ अमेठी में ही पराजित हुए। भाजपा की 300 सीट के मुकाबले में कांग्रेस ने 50 सीट जीती। राहुल गांधी अभी संसद में बैठेगें, क्योंकि केरल में दूसरी सीट पर उन्होंने वायनाड से चुनाव जीता है । क्या कांग्रेस की यह स्थिति इस ओर इशारा करती है कि भारत की राजनीति में गांधी वंश समाप्त होने वाला है। शायद यह सबूत इसी ओर इशारा करते हैं-

1. अमेठीमेंहुईहार–

ऐसा मानना है कि जो भी उत्तर प्रदेश को जीतता है, वह देश पर राज्य करता है। अमेठी की सीट प्रतिष्ठा की लड़ाई थी। यह वह जगह है जहाँ से उनके पिता राजीव गांधी और माँ सोनिया गांधी लड़े और जीत गए थे। उन्होंने खुद 15 सालों से इसे संभाला था। उन्होंने अमेठी के हर घर में एक भावनात्मक पत्र भेजा था जिसमें ‘मेरा अमेठी परिवार’ संबोधन था। उस जगह वह एक हाई प्रोफाइल अभिनेत्री स्मृति ईरानी से पराजित हुए। लोग कांग्रेस की जीत की अपेक्षा नहीं कर रहे थे लेकिन अमेठी के परिणाम से वह स्तब्ध हैं और पूछ रहे हैं क्या गांधी युग समाप्त हो गया?

2. निराशाजनकप्रदर्शन–

कांग्रेस के निराशाजनक प्रदर्शन के कारण श्री गांधी के नेतृत्व पर उँगलियाँ उठ रही हैं। कई विश्लेषक पहले से ही कांग्रेस पार्टी में बदलाव की माँग कर रहे हैं। 2019 के चुनावी परिणाम कांग्रेस की असफलता की घोषणा कर रहे हैं। ऐसी खबर हे कि दिल्ली में श्री गांधी ने पद छोड़ने का प्रस्ताव रखा था। इस विषय पर कांग्रेस नेता मणिशंकर अय्यर का कहना है कि कांग्रेस उनके नेतृत्व पर सवाल नहीं उठाएगी और न ही उनके इस्तीफे को स्वीकार करेगी।

3. पार्टीकीदुर्दशा–

लखनऊ की स्थानीय पार्टी के प्रवक्ता, बृजेन्द्र कुमार सिंह के अनुसार समस्या गांधी सत्ता के साथ नहीं बल्कि पार्टी की दुर्दशा के साथ थी। पार्टी का ढाँचा कमजोर था। लोग पद पर स्थापित होने के लिए लगे हुए थे। पार्टी के जो भी प्रयास थे वह असफल रहे। खास तौर पर उत्तर प्रदेश और बिहार में गठबंधन का प्रयास। इस हार को राहुल की नहीं वरन पार्टी रणनीति की हार मानना चाहिए।